Előterjesztés száma: **110-B**/**2016.**

**ELŐTERJESZTÉS**

a Képviselő-testület

2016. június 22. napján tartandó ülésére

**Előterjesztés tárgya: Döntés a „2151 Fót, Barackos gázellátó „külső” vezeték tervezése” tárgyában lefolytatott közbeszerzési eljárás eredményéről**

**Előterjesztő:** Bartos Sándor polgármester

**Készítette:** Orosi Petra közbeszerzési ügyintéző, Zachar Ildikó beruházási ügyintéző

**Szakmai szempontból ellenőrizte:** Szántóné János Ildikó városfejlesztési és -üzemeltetési osztályvezető

**Jogi, törvényességi szempontból ellenőrizte:** dr. Schneider Zsolt törvényességi referens

**Pénzügyi, gazdasági szempontból ellenőrizte:** Zámodics Péter pénzügyi és adóügyi osztályvezető

**Egyeztetve, tájékoztatva:** Bíró Zoltán fejlesztési tanácsnok,

Halászné dr. Balkay Hanna,

Dr. Sándor Ügyvédi Iroda

**Tárgyalja:** PJB

**Javasolt meghívottak:** Dr. Sándor Ügyvédi Iroda

A határozati javaslat elfogadásához minősített többség szükséges

Az előterjesztés zárt kezelését nem kérjük.

**Tisztelt Képviselő-testület!**

**I. Előzmény:**

Fót Város Önkormányzat Képviselő-testülete 159/2016.(IV.27.) határozatában döntött arról, hogy a „Barackos” külső gáz ellátás tervezési feladataira a közbeszerzési eljárásta 110-A/2016 sz. előterjesztés 2. sz. melléklete szerinti Ajánlattételi felhívással megindítja.

**II. Kifejtő részletezés:**

Az ajánlattételi határidőig 2 db ajánlat érkezett:

|  |  |  |
| --- | --- | --- |
| Ajánlattevő neve: | | **RODEN Mérnöki Iroda Kft.** |
| Ajánlattevő címe: | | 1089 Budapest, Villám u. 13. |
| Ajánlati ár (nettó, HUF) | | 5.750.000,- Ft |
| Előteljesítés mértéke (nap, max. 30 nap) | | 28 nap |
|  | | |
| Ajánlattevő neve: | | **Ép-Totál Építőipari Tervező, Szervező és Szaktanácsadó Kft.** |
| Ajánlattevő címe: | | 1172 Budapest, Laskó u. 12. |
| Ajánlati ár (nettó, HUF) | | 7.220.000,- Ft |
| Előteljesítés mértéke (nap, max. 30 nap) | | 0 |

A közbeszerzési Bírálóbizottság 2016. június 7. napján tartott ülésén elbírálta és értékelte a közbeszerzési eljárás ajánlattételi felhívására beérkezett ajánlatokat. (1. sz. melléklet)

Az eljárásban hiánypótlási felhívás kibocsátására volt szükség az **Ép-Totál Építőipari Tervező, Szervező és Szaktanácsadó Kft.** részére. Ajánlattevő a hiánypótlási felhívásnak nem tett eleget, így **ajánlata nem felelt meg teljes körűen** a közbeszerzési dokumentumokban és a jogszabályokban foglalt követelményeknek.

Értékelési szempont: nyertességet élvez a legjobb ár-érték arányú ajánlat, az alábbi módszer alapján:

|  |  |  |  |
| --- | --- | --- | --- |
| **Részszempont** | **Súlyszám** | **Értékelés során adható** **pontszám alsó és felső határa:** | **Módszer** |
| Nettó ellenszolgáltatás [nettó Ft] | 80 | 1-10 | Felhívás és dokumentáció szerint |
| Előteljesítés mértéke [nap, max. 30 nap] | 20 | 1-10 | Felhívás és dokumentáció szerint |

Az érvényes ajánlat pontozása a következő:

|  |  |  |  |
| --- | --- | --- | --- |
|  | **Ajánlattevő neve** | **Részszempont** | **Elért pontszám:** |
| 1. | **RODEN Kft.** | Nettó ellenszolgáltatás [nettó Ft] | 800 |
| 2. | **RODEN Kft.** | Előteljesítés mértéke [nap, max. 30 nap] | 200 |
|  | **Összesen:** |  | **1.000** |

Az ajánlattételi felhívásra érkezett ajánlatokat megvizsgálva, Dr. Sándor Sz. Zsolt felelős akkreditált közbeszerzési szaktanácsadó írásbeli szakvéleménye alapján megállapítható, hogy az értékelési adatok alapján a **RODEN Mérnöki Iroda Kft.** ajánlattevő ajánlata **érvényes. Ép-Totál Építőipari Tervező, Szervező és Szaktanácsadó Kft. ajánlattevő** ajánlata **érvénytelen,** a Kbt. 73. § (1) bekezdés d) pontja alapján.

A fentiekre tekintettel javasoljuk a tisztelt Képviselő-testületnek az **eljárást eredményesnek nyilvánítani** valamint a legjobb ár-érték arányt megjelenítő érvényes ajánlatot tevő **RODEN Mérnöki Iroda Kft. nyertesként kihirdetni.**

**III. Határozati javaslat:**

Kérjük T. Képviselő-testület döntését az alábbi határozati javaslatokról:

**…../2016. (VI.22.) KT-határozat.**

1./ Fót város Önkormányzat Képviselő-testülete megállapítja, hogy „2151 Fót, Barackos gázellátó „külső” vezeték tervezése” tárgyában lefolytatott közbeszerzési eljárásra az ajánlattételi határidőig 2 db ajánlat érkezett:

* RODEN Mérnöki Iroda Kft., ajánlati ár: 5.750.000,- Ft (nettó)
* Ép-Totál Építőipari Tervező, Szervező és Szaktanácsadó Kft., ajánlati ár: 7.220.000,- Ft (nettó)

2./ Fót Város Önkormányzat Képviselő-testülete megállapítja, hogy a „2151 Fót, Barackos gázellátó „külső” vezeték tervezése” tárgyában lefolytatott közbeszerzési eljárásra benyújtott, RODEN Mérnöki Iroda Kft. ajánlattevő ajánlata **érvényes**, az Ép-Totál Építőipari Tervező, Szervező és Szaktanácsadó Kft ajánlattevő ajánlata **érvénytelen** a Kbt. 73.§ (1) bekezdés d) pontja alapján.

3./ Fót Város Önkormányzat Képviselő-testülete úgy dönt, hogy a „2151 Fót, Barackos gázellátó „külső” vezeték tervezése” tárgyában lefolytatott közbeszerzési eljárás nyertese, a legjobb ár-érték arányú ajánlattevő a:

**RODEN Mérnöki Iroda Kft.,**

**ajánlati ár: 5.750.000,- Ft (nettó)**

4./ Fót Város Önkormányzat Képviselő-testülete megállapítja, hogy a „2151 Fót, Barackos gázellátó „külső” vezeték tervezése” tárgyában lefolytatott közbeszerzési eljárás **eredményes** volt.

5./ Fót Város Önkormányzat Képviselő-testülete felkéri a polgármestert, hogy a Tervezési Szerződést a 110-A/2016. sz. előterjesztés, 1. sz. melléklet szerinti tartalommal írja alá az eljárás 3./ pontban meghatározott nyertesével. Az ellenszolgáltatás összege rendelkezésre áll, a 2016-os költségvetés - beruházás – „Barackos területfejlesztés (közművek, kivitelezés)” során.

**Határidő:** 1-4/ pont: azonnal, 5./ pont: döntést követő 15. napon belül.

**Felelős:** polgármester

**Jogszabályi hivatkozás:**

A közbeszerzésekről szóló 2015. évi CXLIII. törvény, valamint a Fót Város Önkormányzata és a Fóti Közös Önkormányzati Hivatal közbeszerzési szabályzata.

**Az előterjesztés mellékletei:**

1. sz. melléklet: Bírálóbizottság írásbeli szakvéleménye és döntési javaslat.